
Narva linna Rahvasaadikute Nõukogu Täitevkomitee 29.11.1983.a määruse nr 389/1 „Sergei Vassiljev’ile individuaalelamu jaoks Narvas 6. Paemurru tn 15 krundi eraldamine” kehtetuks tunnistamine
1. Asjaolud ja menetluse käik
Narva linna Rahvasaadikute Nõukogu Täitevkomitee 29.11.1983.a määrusega nr 389/1 eraldati Sergei Vassiljev’ile Narva linnas individuaalelamu ehitamiseks krunt, asukohaga      6. Paemurru tn 15. Määruse kohaselt oleks ta pidanud esitama Täitevkomiteele 6 kuu jooksul elumaja projekteerimisdokumendid ning registreerima majavaldus Kohtla-Järve Tehnilise Inventariseerimise Büroos.
05.05.2010.a Ehitisregistri  andmetel antud aadressil ehitised puuduvad. Maksu- ja Tolliameti andmetel ei ole selle aluse maa eest maamaksu kunagi tasutud. 27.04.2010.a Elanikkonna Registreerimise Büroole tehtud päringust selgus, et Sergei Vassiljev (sünd. 21.07.1949) oli alates 27.10.1988.a kuni 28.08.1996.a registreeritud Narvas, aadressil 6. Paemurru tn 15, pärast mida asus Eestist Venemaale elama. Arvestades ülaltooduga tuleb Narva linna Rahvasaadikute Nõukogu Täitevkomitee 29.11.1983.a määrus nr 389/1 kehtetuks tunnistada.
2. Õiguslikud alused
2.1 Haldusmenetluse seaduse §64 lõike 1 kohaselt kohaldatakse käesoleva jao sätteid haldusakti kehtetuks tunnistamisele haldusorgani poolt. 
2.2
Haldusmenetluse seaduse §64 lõike 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.
2.3 Haldusmenetluse seaduse §68 lõike 2 järgi  otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.
2.4 
Vastavalt Haldusmenetluse seaduse §70 lõikele 1  tunnistatakse haldusakt kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.
Sisuliselt on Narva linna Rahvasaadikute Nõukogu Täitevkomitee 29.11.1983.a määrus nr 389/1 korraldus, kuna on väljaantud haldusorgani poolt kindlaksmääratud üksikjuhtumi reguleerimiseks.
3.   Otsus
Tunnistada kehtetuks Narva linna Rahvasaadikute Nõukogu Täitevkomitee 29.11.1983.a määrus nr 389/1 „Sergei Vassiljev’ile individuaalelamu jaoks Narvas 6. Paemurru tn 15 krundi eraldamine”.
4.    Rakendussätted

4.2  Käesolev korraldus jõustub alates teatavakstegemisest.

4.2  Käesolevat korraldust on võimalik vaidlustada Tartu Halduskohtu Jõhvi kohtumajas

       30 päeva jooksul alates korralduse  teatavakstegemisest.

